# Upute za pripremu izlaganja kod javne obrane teme doktorske disertacije

## 1. Općenito

Svrha javne obrane teme doktorske disertacije je:

* omogućiti Povjerenstvu za prihvaćanje teme doktorske disertacije uvjeriti se kako je istraživanje koje je osnova prijedloga teme doktorske disertacije samostalan i izvorni rad pristupnika;
* pružiti mogućnost studentu poslijediplomskog sveučilišnog studija priliku javno obraniti temu doktorske disertacije i razjasniti sve nejasnoće u prijedlogu;
* omogućiti Povjerentsvu za prihvaćanje teme doktorske disertacije procijeniti znanje studenta poslijediplomskog sveučilišnog studija području istraživanja kojem tema pripada.

Povjerentvo za prihvaćanje teme doktorske disertacije ne procjenjuje samo temu doktorske disertacije, već i sposobnost pristupnika da ju brani te kako povezuje sadržaj teme s postojećim spoznajama u području istraživanja kojem tema pripada.

Predviđeno vrijeme trajanja izlaganja je 20 do 30 minuta (okvirno 20 do 30 stranica).

## 2. Naslovnica prezentacije

Naslovna stranica izlaganja treba sadržavati:

* akademski stupanj i naziv, ime i prezime studenta poslijediplomskog sveučilišnog studija;
* naziv Sveučilišta i Fakulteta;
* potpuni naslov predložene teme doktorske disertacije;
* mjesto i datum;
* opis svrhe izrade izlaganja (npr. Javna obrana teme doktorske disertacije).

## 3. Unutarnji sastav izlaganja

Sastav izlaganja bi u načelu trebala sadržavati sljedeće stavke:

* naslovnicu;
* sažetak (kratki pregled cjelokupnog prijedloga teme);
* sadržaj;
* kratki pregled dosadašnjih istraživanja;
* cilj i hipoteze istraživanja;
* metode istraživanja;
* očekivani znanstveni doprinos;
* popis literature.

U dogovoru sa studijskim savjetnikom i/ili predloženim mentorom ili mentorim student treba provjeriti raspored i zastupljenost pojedinih poglavlja te da li je potrebno dodatno uvesti i istaknuti određena poglavlja.

Stranice prezentacije trebaju biti obrojčane.

## 4. Izgled izlaganja

Smjernice i preporuke za izgled izlaganja su:

* ne opterećivati stranice velikim brojem podataka, već shvatiti izlaganje kao pomoćno sredstvo;
* ne više od tri tvrdnje po stranici ukoliko je moguće;
* na stranicama naglasiti (npr. podebljanim slovima) tekst koji se smatra bitnim za trenutnu tvrdnju kako bi se izbjegla primjena pomagala poput laserskih pokazivača;
* koristiti grafikone kada je to moguće;
* izbjegavati tablice s velikim brojem redova i stupaca (npr. koristiti tablice s najviše tri reda i tri stupca);
* koristiti bijelu podlogu i boju slova koja omogućava visok kontrast s podlogom (npr. crna ili tamno plava);
* koristiti najmanju veličinu slova od 20 pt;
* ne koristiti više od dvije boje teksta na stranici.